Във връзка с постъпило уведомление за инвестиционно предложение с вх. № ОВОС-1564/08.09.2020г., за инвестиционно предложение (ИП): „Ферма за отглеждане на 50 броя овце“, в УПИ IX- 163, по рег. план на с. Градина, общ. Първомай, с възложител М. ТАНЕВ, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение предвижда изграждане на обор за животни с капацитет до 50 броя овце-млечно направление. Така заявеното инвестиционно предложение попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG 0002081„Марица-Първомай“ и BG 0000255 „Градинска гора“.

Копие на писмото е изпратено до Община Първомай и Кметство с. Градина.

Отговорено от РИОСВ-Пловдив на 14.09.2020г.